**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect din 29 MARTIE 2024**

Ca urmare a solicitării de emitere a acordului de mediu adresată de **COMUNA TIHA BÂRGĂULUI**, cu sediul în localitatea Tiha Bârgăului, nr. 452, comuna Tiha Bârgăului, judeţul Bistriţa-Năsăud, pentru proiectul:„*Producția energiei electrice din surse regenerabile de tip solar pentru autoconsumul comunei Tiha Bârgăului, județul Bistrița-Năsăud*”,propus a fi amplasat în localitățile Tiha Bârgăului, Tureac, Mureșenii Bârgăului, Piatra Fâtânele, comuna Tiha Bârgăului, judeţul Bistriţa-Năsăud, înregistrată la APM Bistriţa-Năsăud sub nr. 13585/07.11.2023, cu ultima completare nr. 4369 din 29.03.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 27.03.2024, că **proiectul: „*Producția energiei electrice din surse regenerabile de tip solar pentru autoconsumul comunei Tiha Bârgăului, județul Bistrița-Năsăud*”**,propus a fi amplasat în localitățile Tiha Bârgăului, Tureac, Mureșenii Bârgăului, Piatra Fâtânele, comuna Tiha Bârgăului, judeţul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

*Proiectul* ***intră*** *sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 3, lit. a) instalaţii industriale pentru producerea energiei electrice, termice şi a aburului tehnologic, altele decât cele prevăzute în anexa 1;*

*Proiectul propus* ***nu intră*** *sub incidența art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare;*

*Proiectul propus* ***nu intră*** *sub incidența art. 48 și 54 din Legea apelor nr. 107/1996, cu modificările și completările ulterioare.*

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.

Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei Comunei Tiha Bârgăului, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.

**1. Caracteristicile proiectului**

**a)** **dimensiunea și concepția întregului proiect:**

*Proiectul este unul de importanță locală, destinat înlocuirii surselor de energie electrică bazate pe combustibili fosili. Puterea maximă disponibilă în curent alternativ va fi în jur de 120 kVA.*

*Se vor realiza șapte (7) instalații fotovoltaice cu o capacitate electrică instalată însumată de 128,80 kW și 230 panouri. Numărul total de invertoare va fi de 7, având o putere de 20 kW fiecare.*

*Panourile fotovoltaice interconectate cu invertor produc energia electrică care este distribuită prin cabluri electrice de joasă tensiune spre tabloul de distribuție, Legăturile electrice se realizează cu cabluri din cupru, având secțiunea crescătoare, de la panourile fotovoltaice spre postul de interconectare, fiind pozate pe structura metalică .*

|  |  |  |  |  |  |
| --- | --- | --- | --- | --- | --- |
| **Nr. crt.** | | **Consumatori** | **Număr panouri** | **Economie CO2**  **To/an** | |
| 1 | | Școala Gimnaziala Tiha Bârgăului | 6 | 2,57 | |
| 2 | | Grădinița Tiha Bârgăului | 5 | 2,14 | |
| 3 | | Cămin cultural Tiha Bârgăului | 5 | 2,14 | |
| 4 | | Cămin cultural Tureac | 7 | 3,00 | |
| 5 | | Școala Gimnaziala Tureac nr. 485A | 4 | 1,71 | |
| 6 | | Școala Gimnaziala Mureșenii Bârgăului | 3 | 1,29 | |
| 7 | | Școala Gimnaziala Piatra Fântânele | 1 | 0.42 | |
| 8 | | Iluminat public Tiha Bârgăului \* | 55 | 23,56 | |
| 9 | | Iluminat public Colibița \*\* | 14 | 6,00 | |
| 10 | | Iluminat public Tureac \*\*\* | 68 | 29,15 | |
| 11 | | Iluminat public Mureșenii \*\*\* | 60 | 25,7 | |
| 12 | | Iluminat public Piatra Fântânele \*\*\*\*\* | 2 | 0,86 | |
| *\* se vor amplasa pe acoperiș Cămin Cultural Tiha Bârgăului* | | | |
| *\*\* se vor amplasa pe acoperiș Cămin Cultural Tiha Bârgăului* | | | |
| *\*\*\*\* se vor amplasa pe acoperiș Cămin Cultural Tureac* | | | |
| *\*\*\*\* se vor amplasa pe acoperiș Școala Gimnazială Tiha Bârgăului* | | | |
| *\*\*\*\*\* se vor amplasa pe acoperiș Școala Gimnazială Tiha Bârgăului* | | | |

*Amplasamentul investiției va fi localizat pe acoperișul celor 7 clădiri publice din intravilanul Comunei Tiha Bârgăului, Jud. Bistrița-Năsăud.*

**b) cumularea cu alte proiecte existente si/sau aprobate:** *nu se cumulează cu alte proiecte;*

**c) utilizarea resurselor naturale, in special a solului, a terenurilor, a apei si a biodiversității:** *nu sunt utilizate resurse naturale.*

**d) cantitatea și tipurile de deşeuri generate/gestionate**: *cu excepția deșeurilor menajere produse de la personalul din faza de construcție, nu vor fi alte deșeuri produse.*

**e) poluarea și alte efecte negative**: *în perioada execuției poluarea este cauzată de utilajele de construcții şi transport. După punerea în funcțiune nu sunt efecte negative.*

**f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:** *proiectul are ca scop principal reducerea efectului de seră, cauzată de utilizarea combustibililor fosili. Deci, nu există posibilitatea de dezastre ecologice.*

**g) riscurile pentru sanatatea umană (de ex., din cauza contaminarii apei sau a poluarii atmosferice):** *nu există astfel de risc, dacă nu se intră prin efracție în zonele de tensiune electrică.*

**2. Amplasarea proiectelor:**

**2.1** **utilizarea actuală şi aprobată a terenurilor:** *conform Certificatului de urbanism nr. 108/19.10.2023 emis de Primăria Comunei Tiha Bârgăului, flosința actuală: curți și construcții, proprietate a comunei Tiha Bârgăului;*

**2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** *nu se utilizează resurse naturale;*

**2.3** **capacitatea de absorbţie a mediului natural, acordându-se o atenţie specială următoarelor zone:**

*a) zone umede, zone riverane, guri ale râurilor – proiectul nu este amplasat în zone umede, riverane, sau guri ale râurilor;*

*b) zone costiere şi mediul marin – proiectul nu este amplasat în zonă costieră sau mediu marin;*

*c) zonele montane şi forestiere – proiectul este amplasat în intravilanul comunei Tiha Bârgăului, nu este amplasat în zonă montană și forestieră;*

*d) arii naturale protejate de interes naţional, comunitar, internaţional – proiectul nu este amplasat în arie naturală protejată de interes național, comunitar, internațional;*

*e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – proiectul nu este amplasat în niciuna din zonele de mai sus;*

*f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – proiectul nu este amplasat într-o astfel de zonă;*

*g) zonele cu o densitate mare a populației – proiectul este nu este amplasat în zonă cu densitate mare a populației;*

*h) peisaje şi situri importante din punct de vedere istoric, cultural sau arheologic – proiectul nu este amplasat în zonă cu peisaje și situri importante din punct de vedere istoric, cultural și arheologic.*

**3. Tipurile și caracteristicile impactului potenţial:**

a) **Importanța și extinderea spațială a impactului**: *extinderea impactului est una locală şi este exclusiv una pozitivă asupra mediului.*

**b)** **Natura impactului:** *reducerea emisiilor de dioxid de carbon şi alte gaze de ardere SO2,NOx, pulberi etc. Reducerea emisiilor de gaze cu efect de sera cu 98,52 echivalent tone de CO2 anual;*

**c)** **Natura transfrontieră a impactului**: *lucrările propuse nu au efect transfrontier;*

**d)** **Intensitatea şi complexitatea impactului**: *cu excepția etapei de șantier, impactul este exclusiv pozitiv, de reducere a emisiilor de CO2;*

**e)** **Probabilitatea impactului**: *este redusă, apare doar în perioada de realizare a proiectului;*

**f)** **Debutul, durata, frecvenţa şi reversibilitatea impactului:** *după punerea în funcțiune a sistemului, impactul pozitiv va fi imediat şi permanent;*

**g) Cumularea impactului cu impactul altor proiecte existente și/sau aprobate:** *nu se cumulează cu alte proiecte;*

**h) Posibilitatea de reducere efectivă a impactului:** *după punerea în funcțiune a centralei impactul fiind pozitiv, nu este cazul ca să fie redus;*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*- proiectul propus* ***nu******intră sub incidența art. 28*** *din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

*- proiectul propus* ***nu******intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare și Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare.*

*2. Se vor respecta documentația tehnică, normativele și prescripțiile tehnice specifice - date, parametri menționate în memoriul de prezentare - justificare a prezentei decizii.*

*3. Suprafaţa de teren ocupată temporar pe perioada executării lucrărilor trebuie limitată la strictul necesar.*

*4.Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate temporar de lucrări.*

*5. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor său obiectivelor de interes public.*

*6. În scopul conservării și protejării speciilor, prevăzute în anexele nr. 4 A și 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*- orice formă de recoltare, capturare, ucidere, distrugere său vătămare a exemplarelor aflate în mediul lor natural, în oricare dintre stadiile ciclului lor biologic;*

*- perturbarea intenționată în cursul perioadei de reproducere, de creștere, de hibernare și de migrație;*

*- deteriorarea, distrugerea și/său culegerea intenționată a cuiburilor și/său ouălor din natură;*

*- deteriorarea și/său distrugerea locurilor de reproducere ori de odihnă;*

*- recoltarea florilor și a fructelor, culegerea, tăierea, dezrădăcinarea său distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*- deținerea, transportul, vânzarea său schimburile în orice scop, precum și oferirea spre schimb său vânzare a exemplarelor luate din natură, în oricare dintre stadiile ciclului lor biologic.*

*7. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*8. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*9. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

*10. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*11. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate.*

*12. Deşeurile menajere vor fi transportate şi depozitate prin relaţie contractuală cu operatorul de sălubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în cadrul suprafeţei prevăzută pentru organizarea de şantier.*

*13. Gestionarea deșeurilor se va face cu respectarea strictă a prevederilor Ordonanţei de Urgenţă nr. 92/2021 din 19 august 2021 privind regimul deşeurilor.*

*14. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*- evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*15.**Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

*16. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*17. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU,

ing. Marinela Suciu ing. Anca Zaharie

ÎNTOCMIT, ÎNTOCMIT,

ing. Alexandra Turda geograf Alina Mureșan

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |